stanford-oval/wikipedia huggingface dataset:
Neidonhuivio
Aiheesta muualla

Kassu – Kasvien suomenkieliset nimet: Neidonhuivio (Mussaenda frondosa)
Global Biodiversity Information Facility (GBIF): Mussaenda frondosa (englanniksi)
Flora of China: Mussaenda frondosa (englanniksi)
iNaturalist: Mussaenda frondosa
UniProt: Taxonomy - Mussaenda frondosa (englanniksi)
| --- | --- |
Taksonitunnisteet:  Wikidata: Q3281214  Wikispecies: Mussaenda frondosa  APDB: 87446  APNI: 204050  CoL: 44QMB  EoL: 1102718  FNA: 220008890  FoC: 220008890  GBIF: 2892470  GRIN: 24774  iNaturalist: 427222  IPNI: 756632-1  NCBI: 1043496  Open Tree of Life: 949163  Plant List: kew-130401  PLANTS: MUFR3  POWO: urn:lsid:ipni.org:names:756632-1  Tropicos: 27900128  WFO: wfo-0000246564 
↑  Energy Development Corporation (EDC): Mussaenda frondosa IUCN Red List of Threatened Species. Version 2024-2.  2024. International Union for Conservation of Nature, IUCN, Iucnredlist.org. Viitattu 20.11.2024. (englanniksi)
Siuntion pappila

| Siuntion pappila> Sjundeå prästgård |
| --- | --- |
 Siuntion pappila syksyllä 2021
Sijainti:  Siuntio, Uusimaa
Rakennustyyppi:  Pappila
Perustettu:  Keskiajalla
Valmistumisvuosi:  1812
Rakennuttaja:  Siuntion seurakunta
Runkorakenne:  Hirsi
Julkisivumateriaali:  Hirsi
Kerrosluku:  2
Huoneistoala:  380 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Siuntion pappila (ruots. Sjundeå prästgård) on Siuntion seurakunnan historiallinen 1800-luvulla rakennettu pappila Uudellamaalla Kirkkojoen rannalla. Pappila sijaitsee saman nimisessä kylässä lähellä Siuntion kirkonkylää samalla paikalla, jossa se on sijainnut keskiajalta lähtien. Pappilalle johtaa puukujanne.
Seurakunta myi Museoviraston suojeleman pappilan 1974, sillä sillä ei ollut varaa kunnostaa ja ylläpitää rakennuksia. Siuntion pappilan omistanut Fastighets Ab Sjundeå Gamla Prästgård laittoi pappilan jälleen myyntiin vuonna 2020 2 480 000 euron hintaan.
Historia

Perimätiedon mukaan pappilan kiinteistö on lahjoitettu Siuntion seurakunnalle keskiajalla Suitian linnasta. Pappilaa onkin joskus kutsuttu myös Suitian pappilaksi. Nykyinen kaksikerroksinen hirsirunkoinen päärakennus on valmistunut vuonna 1812. Sitä on edeltänyt ainakin kaksi aikaisempaa päärakennusta; yksi 1600-luvun lopulta ja toinen vuodelta 1778. Siuntion pappilaa ympäröi noin hehtaarin kokoinen puisto, joka on peräisin kirkkoherra B. O. Lillen ajoilta. 1860-luvulla pappilaa korotettiin muutamalla hirsikerroksella. Alun perin pappila oli väriltään harmaa ja yksityiskohdat, kuten kulmalaudat olivat ruskeat. Nykyisin väritys on kuitenkin valkoinen punaisilla yksityiskohdilla.
1900-luvulle tultaessa Siuntion seurakunnalla ei kuitenkaan ollut varaa korjata vanhaa pappilaa eikä Museovirasto antanut lupaa sen purkamiseen. Pappila myytiin yksityiselle taholle kesällä 1974, jonka jälkeen päärakennus ja piharakennukset ovat entisöity pieteetillä. Valtioneuvosto on rauhoittanut pappilan päärakennuksen ja puiston päätöksellään 20.6.1983. Viimeinen pappilassa asunut seurakunnan työntekijä oli entinen kirkkoherra Ismo Turunen perheineen.
Ryhmä (jaksollinen järjestelmä)

Ryhmä tarkoittaa jaksollisen järjestelmän pystysaraketta. Jaksollisessa järjestelmässä on kahdeksan (1, 2 ja 13–18) pääryhmää ja kymmenen (3–12) sivuryhmää. Pääryhmän ykkösiä osoittava numero kertoo uloimman elektronikuoren elektronimäärän. Siten esimerkiksi 16. ryhmän hapella on kuusi ulkoelektronia.
Ryhmän kaikilla alkuaineilla on yleensä samanlainen uloimman elektronikuoren rakenne, mikä tuottaa niille keskenään samankaltaisia ominaisuuksia. Siirtymämetalleilla esiintyy elektronirakenteissaan tästä joitakin poikkeuksia. Ryhmässä alaspäin mentäessä elektronegatiivisuus pienenee ja metalliluonne kasvaa. Alaspäin mentäessä myös atomin koko kasvaa.
Selma (Alabama)

| Selma |
| --- | --- |


Valtio:  Yhdysvallat
Osavaltio:  Alabama
Piirikunta:  Dallas
Hallinto:  
 – Pormestari:  Darrio Melton
Pinta-ala:  
 – Kokonaispinta-ala:  37.30 km²
 – Josta vettä:  1.54 km² 
Väkiluku (2010):  20 756
Aikavyöhyke:  UTC-6 (kesäaika UTC-5)
Lempinimi::  Queen City of the Black Belt Butterfly Capital of Alabama
 
 http://www.selma-al.gov/ 
Infobox OKVirheellinen NIMI-arvo: 
Selma on kaupunki Alabaman osavaltiossa Yhdysvalloissa. Kaupungissa asui 20 512 asukasta vuoden 2000 väestönlaskennassa. Kaupungin pinta-ala on 37,4 neliökilometriä, josta vesistöjä on 1,5 neliökilometriä. Kaupungin korkeus merenpinnasta on 38 metriä. Selma on Dallasin piirikunnan pääkaupunki. Kaupunki sijaitsee Alabamajoen rannalla.
Selman kaupunki on tunnettu erityisesti vuonna 1965 kaupungista liikkeelle lähteneistä, mustien kansalaisoikeuksia ajaneista mielenosoitusmarsseista.
Yhdysvaltain sisällissodan aikana Selman rautaruukki ja valimo olivat merkittäviä sotatarvikkeiden tuottajia konfederaatiolle. Sodan lopulla kaupungissa käytiin taistelu, jossa unionin joukot James H. Wilsonin johtamina voittivat Nathan Bedford Forrestin alaiset konfederaation joukot.
Kaupungissa on kuvattu vuoden 1968 elokuva Sydän on yksinäinen harhailija.
Wikimedia Commonsissa on kuvia tai muita tiedostoja aiheesta .
Bengt Orup

| Bengt Orup |
| --- | --- |

Henkilötiedot
Syntynyt: 1916 Lindesberg, Ruotsi
Kuollut: 1996 (79–80 vuotta) Domsten, Ruotsi
Ammatti:  kuvataiteilija
Bengt Vilhelm Orup (1916 Lindesberg – 1996 Domsten) oli ruotsalainen taidemaalari, kuvanveistäjä ja muotoilija. Hän työskenteli Johansforsin lasitehtaalla vuosina 1952–1973, minkä lisäksi hän loi useita julkisia taideteoksia. Orupin tyyli oli konstruktivistista, ja hän leikitteli usein geometrisillä muodoilla valkoista taustaa vasten. Hänen veljensä oli toimittaja Lars Orup.
Teoksia

Abstrakt form (1972, Lund)
Aiheesta muualla

Kuvia tai muita tiedostoja aiheesta Bengt Orup Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Ruotsi 
Taiteenala:  KulturNav 
Muut:  IdRef
Lars Orup

| Lars Orup |
| --- | --- |

Henkilötiedot
Syntynyt: 2. lokakuuta 1918 Lindesberg, Ruotsi
Kuollut: 15. helmikuuta 2007 (88 vuotta)
Ammatti:  toimittaja, juontaja
Lars Orup (2. lokakuuta 1918 Lindesberg – 15. helmikuuta 2007 Lidingö) oli ruotsalainen toimittaja ja radio- sekä televisiojuontaja. Hän työskenteli Sveriges Radion palveluksessa vuosina 1957–1983 ja tuli tunnetuksi erityisesti uutisohjelma Aktuelltin juontajana – hän sai jopa lempinimen "Mr Aktuellt". Orup oli yksi "kolmesta O:sta", millä nimellä kutsuttiin hänen, Gustaf Olivecronan ja Åke Ortmarkin muodostamaa kolmikkoa, joka veti television vaalitenttejä.
Orupin veli oli kuvataiteilija Bengt Orup.
Kuvia

"Kolme O:ta" – Orup, Olivecronan ja Ortmark – tenttaamassa Tage Erlanderia.
Aiheesta muualla

Kuvia tai muita tiedostoja aiheesta Lars Orup Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Ruotsi  Latvia
Kaani

Kaani (altailaisissa kielissä khan) on sotilasjohtajan arvonimi, jota ovat käyttäneet monet turkkilaiset ja mongolilaiset hallitsijat. Mongoliassa suurkaani on kaikkien mongolien johtaja. Ensimmäinen suurkaani oli Tšingis-kaani 1200-luvun alussa.
Arvonimi on siirtynyt turkkilais- tai mongolivalloitusten kautta myös muita kieliä puhuville Aasian kansoille. Nykyään kaani on korkea-arvoisen henkilön nimitys Intiassa, Pakistanissa ja entisen Persian alueella.
Khan on yleinen myös sukunimenä.
Rizókastro (Euboia)

| Rizókastro> Ριζόκαστρο |
| --- | --- |
 Rizókastron rauniot.
Sijainti:  Miláki, Kými-Alivéri, Euboia, Keski-Kreikka, Kreikka
Koordinaatit:  38°22′54″N, 24°04′19″E
Rakennustyyppi:  linna
Valmistumisvuosi:  1200-luku
 
Lisää rakennusartikkeleitaArkkitehtuurin teemasivulla
Rizókastro (kreik. Ριζόκαστρο) oli keskiaikainen linna Euboian saarella Kreikassa. Sen rauniot sijaitsevat Kými-Alivérin kunnassa lähellä Alivérin Milákin kylää ja voimalaitosta.
Rizókastron linna rakennettiin 1200-luvulla frankkivallan aikana. Sitä laajennettiin 1300-luvulla. Linna oli vain vähäisessä käytössä osmanivallan aikana. Kreikan vapaussodan aikana kreikkalaiset käyttivät sitä turkkilaisten vankilana.
Rizókastron rauniot.
Rizókastron linna on rakennettu kukkulalle, jonka korkeus on noin 170 metriä merenpinnasta laskettuna. Linnassa on torni, joka on sen vanhinta osaa, ja jonka koko on noin 7,1 × 7,6 metriä ja jota on säilynyt noin 11 metrin korkeudelta. Tornia ympäröivät ympärysmuurit, joiden sisään jäävän alueen koko on noin 43 × 28 metriä eli noin 1 200 neliömetriä. Muureja on säilynyt parhaiten pohjois- ja länsisivulta. Länsimuurin paksuus on suurimmillaan noin 1,2–1,3 metriä. Muurien sisällä on ollut tornin lisäksi kolme tai neljä rakennusta sekä suuri vesisäiliö.
Linnanmuurien ulkopuolella siitä länteen ja etelään oli kylä, joka koostui pienistä yksinkertaisista taloista.
Aiheesta muualla

Kuvia tai muita tiedostoja aiheesta Rizókastro Wikimedia Commonsissa
Alivéri

| Alivéri Αλιβέρι |
| --- | --- |
 Alivéri
 Koordinaatit: 38°24′35″N, 24°02′15″E 
Valtio:  Kreikka
Alue:  Keski-Kreikka
Alueyksikkö:  Euboia
Kunta:  Kými-Alivéri
Kunnallisyksikkö:  Taminaíoi
Hallinto:  
 – Asutustyyppi:  kaupunki
 – Kallikrates-koodi:  2906010101
Väkiluku (2011):  4 827
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Alivéri (kreik. Αλιβέρι; kath.kreik. Αλιβέριον, Alivérion) on Kreikan kaupunki, joka sijaitsee Euboian saarella. Se kuuluu hallinnollisesti Kými-Alivérin kuntaan, Euboian alueyksikköön ja Keski-Kreikan alueeseen. Aiemmin kaupunki kuului Taminaíoin kuntaan ja vuodesta 2011 lähtien Kými-Alivérin kunnan Taminaíoin kunnallisyksikköön. Kaupungin väkiluku on 4 827 (vuonna 2011). Alivéri on Kými-Alivérin kunnan kuntakeskus.
Kirkko Alivérissa.
Alivéri sijaitsee Euboian etelärannikolla Eteläisen Euboianlahden rannalla. Se muodostaa myös laajemman kaupunkiyhdyskunnan (Δημοτική Κοινότητα Αλιβερίου, Dimotikí Koinótita Aliveríou), johon kuuluvat varsinaisen Alivérin kaupungin lisäksi Anthoúpoli, Katakalós, Látas ja Miláki. Koko yhdyskunnan väkiluku on 5 249.
Alivérin lähellä sijaitsevat keskiaikaisen Rizókastron linnan rauniot.
Aiheesta muualla

Kuvia tai muita tiedostoja aiheesta Alivéri Wikimedia Commonsissa
Vladimir Sofronitski

Vladimir Sofronitski (1928)
Vladimir Vladimirovitš Sofronitski (ven. Владимир Владимирович Софроницкий; 8. toukokuuta (J: 25. huhtikuuta) 1901 Pietari – 26. elokuuta 1961 Moskova) oli venäläinen pianisti, joka tunnetaan parhaiten venäläisen säveltäjän Aleksandr Skrjabinin teosten tulkitsijana; hän oli myös naimisissa Skrjabinin tyttären kanssa. Sofronitsky esiintyi Neuvostoliiton ulkopuolella vain vuosina 1928–1929 Ranskan kiertueella ja Potsdamin konferenssissa vuonna 1945.
Aiheesta muualla

Vladimir Sofronitski -sivusto
Vladimir Sofronitsky Tribute - Discography
Denon Classics' Russian releases (Japanese)
Maria Yudina's recollection on Sofronitsky (Arkistoitu – Internet Archive)
Recording of Sofronitsky teaching
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Suomi (KANTO)  Yhdysvallat  Latvia  Tšekki  Puola 
Taiteenala:  MusicBrainz 
Henkilöt:  Trove 
Muut:  Europeana  IdRef
Skaramagkás

| Skaramagkás Σκαραμαγκάς |
| --- | --- |
 Skaramagkás
 Koordinaatit: 38°00′42″N, 23°36′11″E 
Valtio:  Kreikka
Alue:  Attika
Alueyksikkö:  Länsi-Ateena
Kunta:  Chaïdári
Hallinto:  
 – Asutustyyppi:  kylä
 – Kallikrates-koodi:  4707000002
Väkiluku (2011):  1 255
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Skaramagkás (kreik. Σκαραμαγκάς; myös Skaramangás, Skaramagás) on Kreikan kylä, joka sijaitsee Eleusiinlahden rannalla Ateenan metropolialueen länsiosassa. Se kuuluu hallinnollisesti Chaïdárin kuntaan, Länsi-Ateenan alueyksikköön ja Attikan alueeseen. Kylän väkiluku on 1 255 (vuonna 2011).
Skaramagkás Salamiin saarelta auringonnousun aikaan nähtynä.
Skaramagkás sijaitsee antiikin aikaisen Ateenasta Eleusiihin johtaneen Pyhän tien varrella. Joitakin osia tiestä on näkyvillä kylän lähellä. Nykyisinkin kylän läpi kulkee Ateenasta Kórinthokseen johtava valtatie. Kylän nähtävyyksiin kuuluu muun muassa Skaramagkásin Neitsyt Marian kuolonuneen nukkumisen nunnaluostari (Moní Koimíseos Theotókou Skaramagká). Kylässä toimii suuri telakka, Hellenic Shipyards.
Aiheesta muualla

Kuvia tai muita tiedostoja aiheesta Skaramagkás Wikimedia Commonsissa
Seppo Ahokainen

| Seppo Ahokainen |
| --- | --- |

Henkilötiedot
Syntynyt: 19. tammikuuta 1952 Lauritsala
Kuollut: 6. maaliskuuta 2024 (72 vuotta)
Jääkiekkoilija
Pelipaikka:  hyökkääjä
Maila:  vasen
Pelaajaura
Pääsarjaura:  1971–1987
Seurat:  Ilves (SM-sarja) Tappara (SM-sarja)
Seppo Johannes Ahokainen (19. tammikuuta 1952 Lauritsala – 6. maaliskuuta 2024) oli suomalainen jääkiekkohyökkääjä.
Laitahyökkääjä Ahokainen aloitti uransa Ilveksessä 1971. Heti ensimmäisellä kaudella tuli vuoden tulokkaan tittelin lisäksi Suomen mestaruus. Kuuden Ilveksen-vuoden jälkeen Ahokainen pelasi kolme kautta Itävallassa AC Klagenfurtissa, jossa tuli kaksi mestaruutta. Hän palasi Itävallasta Tampereelle, mutta Ilveksen paikallisvastustajaan Tapparaan, jossa hän voitti vielä neljä mestaruutta ja lopetti uransa 1987. Viiden kullan lisäksi Ahokainen voitti kolme muuta mitalia. SM-sarjassa ja -liigan runkosarjassa hän pelasi 438 ottelua tehoin 179+189. Pudotuspeleissä Ahokaisen saldo oli 12+10 47 ottelussa. Niin Tapparassa kuin maajoukkueessakin hän muodosti tehokkaan hyökkayskaksikon Pertti Koivulahden kanssa.
Maajoukkueeseen Ahokainen valittiin kahdeksan kertaa MM-kilpailuihin ja kerran olympialaisiin. Yhteensä hän pelasi 162 A-maaottelua tehoin 34+28.
Ahokainen on haudattu Vatialan hautausmaalle Kangasalle.
Saavutukset ja palkinnot

5 Suomen mestaruutta (1972, 1982, 1984, 1986, 1987)
1 SM-hopea ja 2 -pronssia
2 Itävallan mestaruutta ja 1 hopea
SM-sarjan vuoden tulokas (1972)
Suomen Jääkiekkoleijona #90
Suomen Valkoisen Ruusun I luokan mitali kultaristein 2007
Seppo Ahokainen aloitti uransa Lauritsalan Työväen Palloilijoissa
Sin City

| Sin City |
| --- | --- |

Kustantaja:  Like (Suomessa)
Julkaisuaika:  1993
Luoja(t):  Frank Miller
Sin City on Frank Millerin luoma film noir -tyyppisten sarjakuvakertomusten sarja, jonka tarinat sijoittuvat kuvitteelliseen yhdysvaltalaiseen kaupunkiin nimeltä Basin City. Vaikka albumit ovat itsenäisiä kokonaisuuksia, niissä on samoja henkilöitä ja niiden juonet kietoutuvat yhteen. Albumeita on yhteensä seitsemän, jotka on myös suomennettu. Ne ovat voittaneet useita Eisner-palkintoja, esimerkiksi tarinat Kaiken takana on nainen ja Kohtalokas tappo voittivat palkinnot sarjassa paras määrämittainen sarja.
Sin Cityn kaupungin osista on mainittu Vanha kaupunki ja Slummit. Varsinkin Vanhalla kaupungilla on tärkeä osa sarjakuvassa. Sitä hallitsevat ilotytöt, jotka ovat valmiita puolustamaan sitä asein. Tärkeä tapahtumapaikka on myös Roarkin perheen (Sin Cityn ”kuninkaalliset”) omistama Farmi, joka nähdään eritoten tarinoissa The Hard Goodbye ja Keltainen äpärä.
Vuonna 2005 ilmestyi sarjakuvaan perustuva Sin City -elokuva, jonka ovat ohjanneet Frank Miller ja Robert Rodriguez. Yhden elokuvan kohtauksen ohjasi vierailijana Quentin Tarantino. Vuonna 2014 ilmestyneessä jatko-osassa Sin City 2 esitettiin kaksi uutta tarinaa The Long Bad Night ja Nancy's Last Dance.
Suomennetut albumit > Sin City (uudelleennimetty The Hard Goodbye, 1992)

Tarinan päähenkilönä on Marv-niminen isokokoinen ja omienkin sanojensa mukaan ruma mies, jota syytetään Goldie-nimisen naisen murhasta, jota hän ei ole tehnyt. Marv alkaa selvittää murhaa, jonka tutkimukset johtavat hänet farmille, jolla asustaa Kevin-niminen kannibaali.
Suomennetut albumit > Sin City 2: Kaiken takana on nainen (A Dame to Kill For, 1994)

Tarinan päähenkilönä nähdään Dwight McCarthy, joka yrittää elää rauhallista ja levollista elämää. Tämä ei kuitenkaan onnistu, sillä pian hänen elämäänsä tunkeutuu Ava-niminen nainen, joka jätti hänet neljä vuotta aiemmin ja ajoi hänet tuohon tilanteeseen. Ava kertoo Dwightille siitä, kuinka hänen nykyinen aviomiehensä aikoo tappaa hänet ja toivoo Dwightin sitä ennen surmaavan kyseisen aviomiehen. Kun Dwight on tappanut miehen, hänelle selviää juoni, joka pakottaa hänet hankkimaan uudet kasvot. Dwight päättää kostaa tapauksen Avalle vanhan kaupungin naisten, eli huorien avulla.
Suomennetut albumit > Sin City 3: Kohtalokas tappo (The Big Fat Kill, 1995)

Päähenkilönä nähdään jälleen Dwight McCarthy. On kulunut puoli vuotta edellisen tarinan tapahtumista. Dwight pelastaa tyttöystävänsä Shellien kieroutuneelta ja humaltuneelta mieheltä, jota kutsutaan Jackie-Boyksi. Ajettuaan Jackie-Boyn pois, Dwight seuraa tätä vanhaan kaupunkiin, jossa ilotytöt tappavat Jackien ja hänen porukkansa. Paljastuu, että Jackie-Boy onkin poliisi, Rauta-Jackina tunnettu sankaripoliisi. Tapon käyminen ilmi aloittaisi uudelleen katusodan ilotyttöjen ja poliisien välillä niin, että mafia voisi hyötyä siitä. Dwight tuntee olevansa vastuussa tapahtuneesta ja päättää viedä ruumiit tervahaudoille kaupungin laidalla.
Suomennetut albumit > Sin City 4: Keltainen äpärä (That Yellow Bastard, 1996)

Tarinan päähenkilönä nähdään John Hartigan -niminen vanha poliisi, joka kärsii sydänvaivoista. Tämä on ensimmäinen Sin City -sarjakuva, jossa nähdään värejä, vaikkakin vain keltaista. John Hartigan pelastaa 11-vuotiaan tytön, Nancy Callahanin, kuvernööri Roarkin pedofiilipojalta, joka pääsee isänsä vaikutusvallan takia aina kuin koira veräjästä. Kuvernööri Roark päättää kostaa Johnille ja laittaa tämän lusimaan Nancyn raiskauksesta. Nancy on ainoa, joka tietää Johnin olevan syytön ja lähettää tälle kirjeen salanimellä joka viikko seuraavien kahdeksan vuoden ajan kun John on vankilassa. Sitten kirjeiden tulo loppuu ja Hartigan uskoo, että Nancylle on sattunut jotain pahaa. Hän hankkiutuu ulos vankilasta ja löytää Nancyn, mutta sitten hän tajuaa joutuneensa petoksen uhriksi.
Suomennetut albumit > Sin City 5: Perhearvot (Family Values, 1997)

Päähenkilönä nähdään jo kolmatta kertaa Dwight McCarthy. Hän selvittää tällä kertaa vanhan kaupungin tyttöjen toivomuksesta tapausta, joka johtaa hänet mafiapomo Don Giacco Magliozzin perään. Dwightin mukana seuraa itämainen, sanaton tappajanainen Miho, joka esiintyi jo albumeissa 2. ja 3.
Suomennetut albumit > Viskiä, vaaroja & vamppeja (Booze, Broads & Bullets, 1999)

Albumi sisältää yksitoista pientä tarinaa Sin Citystä.
Ihan tavallinen lauantai-ilta
Läski mies ja pikku poika
Asiakas on aina oikeassa
Jouluyö
Ja oven numero kolme takana
Sinisilmä
Rotat
Isin pieni tyttö
Väärä tie
Väärä raide
Morsian pukeutuu punaiseen
Tarinoista ensimmäisessä ja neljännessä on päähenkilönä jo tuttu Marv ja viimeisessä tarinassa päähenkilönä on jälleen Dwight McCarthy. Tarinat Väärä tie ja Väärä raide liittyvät toisiinsa, ja niiden päähenkilö, naismurhaaja Sinisilmä esitellään samannimisessä tarinassa. Tarinoista 6;9;10. ja 11. nähdään yksittäisiä värejä, jotka ovat tuossa järjestyksessä sininen, vaaleanpunainen, sininen, sininen ja punainen.
Suomennetut albumit > Sin City 7: Takaisin helvetistä (Hell and Back, 2005)

Päähenkilönä toimii entinen laivaston erikoisjoukkojen sotilas nimeltään Wallace.Kirjassa hän pelastaa kalliolta mereen hyppäävän naisen nimeltään Esther, mutta nainen siepataan ja Wallace ryhtyy etsimään häntä.
Suomennetut albumit > The Long Bad Night (Esitetty Sin City 2 elokuvassa)

Tarinan päähenkilönä on Johnny niminen nuori poika, joka on uhkapeluri. Hän voittaa rahaa useista pelikoneista ja päätyy pelaamaan pokeria Senaattori Roarkin ja tämän ryhmän kanssa. Johnny voittaa Roarkin viimeisessä pelissä mistä Roark suuttuu ja murtaa Johnnyn käden ja vie hänen rahansa ja tappaa tämän naisystävän Marcien. Samalla paljastuu että Johnny on Senaattori Roarkin biologinen poika, joka sai alkunsa Roarkin raiskattua ilotytön. Johnny päättää kostaa Roarkille naisystävänsä kuoleman ja korjautettuaan kätensä hän saa dollarin eräältä tarjoilijalta ja kerää itselleen tarpeeksi rahaa haastaakseen Roarkin uuteen pokeripeliin. Johnny voittaa ratkaisevan pelin Roarkia vastaan saaden kostonsa, minkä jälkeen Roark ampuu hänet.
Suomennetut albumit > Nancy's Last Dance (Esitetty Sin City 2 elokuvassa)

Tarina sijoittuu neljä vuotta Keltainen äpärä -tarinan jälkeen. Nancy Callahan on John Hartiganin kuoleman seurauksena alkoholisoitunut ja vannoo kostoa Senaattori Roarkille. Nancyn leikattua hiuksensa ja viillettyä kasvojaan hän valehtelee Marville Roarkin tehneen sen. Marv lupaa auttaa Nancya Roarkin tappamisessa. Kaksikko saapuu Roarkin asunnolle ja tappavat Roarkin henkivartijat. Marv haavoittuu ja Nancy päättää kukistaa Roarkin yksin. Roark ampuu Nancya useasti ja on aikeissa tappaa hänet mutta Hartiganin haamu ilmestyy peiliin, minkä seurauksena Roark hätkähtää, mikä antaa Nancylle aikaa toipua ja ampua Roarkin.
Avainhenkilöitä > Marv

Marvin sukunimeä ei mainita yhdessäkään albumissa. Hän on 1. albumin päähahmo ja 2. albumissa hänellä oli pienempi rooli. Olemukseltaan Marv kuvataan 2-metriseksi ja lihaksikkaaksi, yksinkertaiseksi henkilöksi, jonka mieleenpainuvin ajatus 1. albumista on "Jos kerran osaan tappamisen, miksi en nauttisi siitä.". Elokuvassa häntä esitti Mickey Rourke.
Avainhenkilöitä > Dwight McCarthy

2; 3. ja 5. albumin päähahmo, nähdään taustalla 4. albumissa. 6. albumissa hänet nähdään kahden pienen tarinan päähenkilönä. Dwight on entinen toimittaja, jolle oli lupailtu Pulitzer-palkintoakin. Hän kuitenkin onnistui mokaamaan elämässään täydellisesti (huumeet, viina, naiset...). Hän unelmoi toisesta mahdollisuudesta. Elokuvassa häntä esitti Clive Owen.
Avainhenkilöitä > Nancy Callahan

Nancy Callahan nähdään 1. ja 2. albumissa taustalla (nimi mainitaan), mutta 4. albumissa hänelle on annettu tärkeämpi rooli. Kuvernööri Roarkin poika yritti raiskata Nancyn 11-vuotiaana, mutta hänet pelasti viimeistä päiväänsä työssä ollut poliisi, joka sai kärsiä teostaan lusimalla syyttömänä tuomittuna kahdeksan vuotta. Elokuvassa Nancya esittää Jessica Alba.
Avainhenkilöitä > John Hartigan

John Hartigan on vanha ja sydänvaivoista kärsivä poliisi, joka on päähenkilönä 4. albumissa. Hartigan pelastaa Nancy Callahin  senaattori Roarkin pojan raiskaukselta, mutta päätyy lopulta itsemurhaan. Elokuvassa häntä esitti Bruce Willis.
Avainhenkilöitä > Roarkit

Roarkien perhe hallitsee Sin Citya. He ovat rikollisia, joille kukaan ei voi mitään.
Ensimmäisessä Sin City -tarinassa Marv tappaa kardinaali Roarkin, joka oli syyllistynyt kannibalismiin. Hän oli ensimmäinen esitelty Roark sarjakuvassa. Neljännessä albumissa Keltainen äpärä nähtiin hänen veljensä kuvernööri Roark, jonka pojan John Hartigan oli pahoinpidellyt. Nuori Roark oli aiemmin yrittänyt raiskata 11-vuotiaan Nancy Callahanin, ja hän yritti samaa vielä monta vuotta myöhemmin, jolloin Hartigan tappoi hänet.
Avainhenkilöitä > Miho

Miho on pienikokoinen japanilainen ninja-soturi, jonka pituudeksi ilmoitettiin albumissa Kohtalokas Tappo 120-senttiä. Hän työskentelee Vanhassa kaupungissa ilotyttöjen parissa ja tappaa ihmisiä puolustaakseen Vanhaa kaupunkia.
Avainhenkilöitä > Jack Rafferty

Väkivaltainen, alkoholiin sortuva poliisi, joka tunnetaan kuitenkin sankaripoliisina, jonka lempinimi on Rauta-Jack. Hän esiintyy ainoastaan albumissa Kohtalokas Tappo, jossa Miho murhaa hänet Vanhassa Kaupungissa ja hänen ruumiinsa omistuksesta alkaa taistelu. Albumin ajan hänestä käytetään vain nimitystä Jackie Boy. Elokuvassa häntä esitti Benicio del Toro.
Avainhenkilöitä > Benny ja Lenny

Kaksospojat, jotka ovat molemmat eksyneet kaidalta tieltä. He eroavat ulkonäöltään valtavasti, sillä Benny on lihava ja Lenny taas pienikokoinen. He esiintyivät ensimmäisen kerran albumissa Keltainen äpärä jossa Hartigan ampui heidät pelastaessaan Nancy Callahania. He eivät kuitenkaan kuolleet, mikä paljastuu albumissa Perhearvot, jonka alussa he ilmiantavat Dwight McCarthyn mafialle.
He olivat myös mukana sarjakuvanovellissa Läski mies ja pikkupoika päähenkilöinä. Novelli julkaistiin osana kokoelmaa Viskiä, vaaroja ja vamppeja.